ପୁରୀ,ସେପ୍ଟେମ୍ବର ୧୬(ଲୋକାଲ ୱାୟାର): ମେ ୩ରେ ଆସିଥିବା ବାତ୍ୟା ଫନି ଯୋଗୁ ବୋଟ ଭାଙ୍ଗିରୁଜି ଯିବାରୁ ଜୀବିକା ହରାଇଥିବା ପ୍ରାୟ ୭୮୯ ବୋଟ ମାଲିକଙ୍କୁ ଓଡ଼ିଶା ସରକାର ୮.୩୩ କୋଟି ଟଙ୍କାର ଆର୍ଥିକ ସହାୟତା ରବିବାର ପ୍ରଦାନ କରିଛନ୍ତି ।
ସମୁଦାୟ ଅର୍ଥ ମଧ୍ୟରୁ ୪,୨୬,୪୦,୦୦୦ ଟଙ୍କା ମୁଖ୍ୟମନ୍ତ୍ରୀ ରିଲିଫ ପାଣ୍ଠିରୁ ପ୍ରଦାନ କରା ଯାଇଥିବା ବେଳେ ହାଉସିଂ ଆଣ୍ଡ ଅର୍ବାନ ଡେଭେଲପମେଣ୍ଟ କର୍ପୋରେସନ (ହୁଡକୋ)ର ସିଏସଆର ପାଣ୍ଠିରୁ ୧.୯୨ କୋଟି ଟଙ୍କା ପ୍ରଭାବିତ ବୋଟ ମାଲିକଙ୍କୁ ପ୍ରଦାନ କରାଯାଇଛି ।
ବଳକା ଅର୍ଥ ଷ୍ଟେଟ ବ୍ୟାଙ୍କ ଅଫ ଇଣ୍ଡିଆ (ଏସବିଆଇ) ତରଫରୁ ରାଜ୍ୟ ସରକାରଙ୍କ ଅନୁରୋଧ ଅନୁଯାୟୀ ମୁଦ୍ରା ଋଣ ଆକାରରେ ପ୍ରଦାନ କରିଛନ୍ତି ।
୯ଟି ବୋଟ ସଂଘର ପ୍ରଭାବିତ ବୋଟ ମାଲିକମାନଙ୍କୁ ପୁରୀ ଜିଲ୍ଲା ପ୍ରଶାସନ ଦ୍ୱାରା ସାତପଡ଼ା ଠାରେ ଆୟୋଜିତ ଫନି ପ୍ରଭାବିତ ବୋଟ ମାଲିକଙ୍କୁ ଆର୍ଥିକ ସହାୟତା କାର୍ଯ୍ୟକ୍ରମରେ ଏହି ଅର୍ଥ ପ୍ରଦାନ କରାଯାଇଥିଲା ।
ଉନ୍ନୟନ କମିଶନର ସୁରେଶ ଚନ୍ଦ୍ର ମହାପାତ୍ର ଏହି କାର୍ଯ୍ୟକ୍ରମରେ ମୁଖ୍ୟ ଅତିଥି ଭାବେ ଯୋଗ ଦେଇ କହିଥିଲେ ବୋଟ ମାଲିକମାନେ ସେମାନଙ୍କ ବୋଟ ମରାମତି ଓ ଉନ୍ନତ ଇଞ୍ଜିନ ବ୍ୟବହାର କରି ଆଗାମୀ ଦିନରେ ଅଧିକ ପର୍ଯ୍ୟଟକଙ୍କୁ ଆକୃଷ୍ଟ କରିବେ ।
ବାତ୍ୟା ଭଳି ପ୍ରାକୃତିକ ବିପର୍ଯ୍ୟୟରେ ପ୍ରଭାବିତ ଟୁରିଷ୍ଟ ବୋଟକୁ ଆର୍ଥିକ ସହାୟତା ପ୍ରଦାନ ପାଇଁ କୌଣସି ଯୋଜନା ନାହିଁ ।
ତେବେ ବାତ୍ୟାରେ ଅନ୍ୟମାନଙ୍କ ଭଳି ବୋଟ ମାଲିକମାନେ ମଧ୍ୟ ସମାନ ଭାବେ ପ୍ରଭାବିତ ହୋଇଥିବାରୁ ରାଜ୍ୟ ସରକାର ବୋଟ ମାଲିକମାନଙ୍କୁ ସହାୟତା ପ୍ରଦାନ କରିବାକୁ ନିଷ୍ପତ୍ତି ନେଇଥିଲେ ବୋଲି ମହାପାତ୍ର କହିଛନ୍ତି ।
ପର୍ଯ୍ୟଟନ ବିଭାଗ ସଚିବ ବିଶାଳ ଦେବ ବିଶ୍ୱ ପର୍ଯ୍ୟଟନ ସ୍ଥଳୀ ଭାବେ ପୁରୀର ଛବି ସୃଷ୍ଟି କରିବା ପାଇଁ ବୋଟ ମାଲିକମାନଙ୍କ ସହଯୋଗ କାମନା କରିଥିଲେ ।
ଥାଇଲାଣ୍ଡ ଭଳି ଦେଶର ୩୦ ପ୍ରତିଶତ ରାଜସ୍ୱ ପର୍ଯ୍ୟଟନ ଶିଳ୍ପରୁ ଆସିଥାଏ, ହେଲେ ଓଡ଼ିଶାରେ ଏହାର ପରିମାଣ ମାତ୍ର ୧୦ ପ୍ରତିଶତ ।
ଆମେ ପର୍ଯ୍ୟଟକମାନଙ୍କୁ ଉତ୍ତମ ସେବା ପ୍ରଦାନ କରିବାକୁ ଚେଷ୍ଟା କରିବା ଫଳରେ ବିଭିନ୍ନ ଦେଶରୁ ଅଧିକରୁ ଅଧିକ ପର୍ଯ୍ୟଟକ ପୁରୀ ଭଳି ସ୍ଥାନ ପରିଦର୍ଶନରେ ଆସିବେ ବୋଲି ଦେବ କହିଛନ୍ତି ।
ପ୍ରଭାବିତ ବୋଟ ମାଲିକଙ୍କ ଠାରୁ ଆର୍ଥିକ ସହାୟତା ପାଇଁ ଅନୁରୋଧ ପାଇବା ପରେ ପୁରୀ ଜିଲ୍ଲା ପ୍ରଶାସନ ଏହି ପ୍ରସ୍ତାବକୁ ପର୍ଯ୍ୟଟନ ବିଭାଗକୁ ପଠାଇଥିଲା ।
ପୁରୀ ଜିଲ୍ଲାପାଳ ବଲୱନ୍ତ ସିଂହ, ଏସବିଆଇ ଚିଫ ଜେନେରାଲ ମ୍ୟାନେଜର ପ୍ରବୀଣ କାଲା, ପୁରୀ ଏସପି ଉମାଶଙ୍କର ଦାସ ଏହି ଅବସରରେ ଉପସ୍ଥିତ ଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
